
Text rozhodnutia
Súd: Krajský súd Bratislava Spisová značka: 11CoP/18/2015 Identifikačné číslo súdneho spisu: 1015893308 Dátum vydania rozhodnutia: 15. 01. 2015 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2015:1015893308.1 Uznesenie Krajský súd v Bratislave vo veci starostlivosti súdu o maloleté deti T.: A., F.. XX.XX.XXXX, bytom u starých rodičov: I.. G. XX, T. a P., F.. XX.XX.XXXX bytom u matky, zastúpené kolíznym opatrovníkom Úradom práce sociálnych vecí a rodiny, odbor sociálnych vecí Bratislava, Vazovova 7/A, deti rodičov: matka - T. T., T. Z. XX, T., zast. AK Neuschlová, s.r.o., so sídlom Dostojevského rad 5, Bratislava, a otec - Ľ. T., T. G. Č.. XX, T., zast. JUDr. Oľgou Rosulegovou, advokátkou, AK ul. 29. Augusta č. 5, Bratislava, o preddavku na znaleckom dokazovaní a vyúčtovaní trov znaleckého dokazovania, na odvolanie otca proti uzneseniu Okresného súdu Bratislava III, č.k. 38P 30/13-308 zo dňa 08.06.2014 a proti rozhodnutiu Okresného súdu Bratislava III, č.k. 38P 30/2013-313 zo dňa 27.06.2014, jednohlasne takto r o z h o d o l : Odvolanie otca proti uzneseniu Okresného súdu Bratislava III, č.k. 38P 30/13-308 zo dňa 08.06.2014 sa o d m i e t a. Opravuje sa dátum uznesenia č.k. 38P 30/13-308, ktorý má byť správne 08.06.2014. Uznesenie súdu prvého stupňa č.k. 38P 30/2013-313 zo dňa 27.06.2014 sa v napadnutej časti p o t v r d z u j e. o d ô v o d n e n i e : Uznesenie č.k. 38P 30/2013-308 zo dňa 08.06.2014 na odvolacom súde prejednávané pod sp.zn. 11CoP 452/14: Napadnutým uznesením súd prvého stupňa zrušil uznesenie súdu prvého stupňa č.k. 38P 30/2013-206 zo dňa 24.02.2014 v piatej výrokovej vete, ktorou súd uložil matke maloletých detí, povinnosť zložiť preddavky na trovy znaleckého dokazovania vo výške XXX €. V ostatných častiach ponechal uznesenie č.k. 38P 30/2013-206 zo dňa 24.02.2014 nezmenené. Matke maloletých detí Barbore Baranyovszkej, priznal oslobodenie od súdnych poplatkov v tomto konaní. Súd prvého stupňa svoje rozhodnutie zdôvodnil tak, že pri zdokladovaní zárobkových, majetkových, osobných a sociálnych pomerov zistil, že matka maloletých detí je rozvedená, je samoživiteľka, osamelá matka, bola dlhodobo nezamestnaná a o maloletú dcéru sa stará výhradne sama. V súčasnosti je matka zamestnaná na pozícií - obchodník a jej priemerný mesačný zárobok je XXX € brutto. Matka iný príjem nemá. Matka nevlastní žiadne hnuteľné a hodnotné veci, nedisponuje majetkovými právami, ktoré by mohla odplatne speňažiť. Z priloženého tlačiva pre zdokladovanie pomerov účastníka súd prvého stupňa zistil, že matka od septembra 2013 do februára 2014 nepoberala žiaden príjem, nebola evidovaná na úrade práce, pracuje od 01.03.2014. Súd prvého stupňa mal preukázané, že uvedené skutočnosti odôvodňujú oslobodenie matky od súdnych poplatkov, pretože vzhľadom k osvedčeniu osobných a majetkových pomerov by tieto náklady matku neprimerane zaťažili tým, že by reálne nebola schopná znášať zákonnú povinnosť zaplatiť súdny poplatok a táto skutočnosť by pôsobila obmedzujúco pri uplatňovaní práva matky na súdnu ochranu. Proti tomuto rozhodnutiu podal odvolanie otec maloletých, ktorý žiadal zrušiť napadnuté uznesenie a zároveň žiadal, aby mu bol priznané oslobodenie od súdnych poplatkov. Poukázal na svoje nepriaznivé majetkové pomery, ktoré by taktiež ohrozili jeho živobytie a znemožnili by mu prístup k súdnemu konaniu. Odvolací súd preskúmal vec podľa § 212 ods. 1 O.s.p., prejednal vec podľa § 214 ods. 2 O.s.p., a dospel k záveru, že odvolaniu otca maloletých detí nie je možné vyhovieť. Ako vyplýva z obsahu spisu súd prvého stupňa uznesením č.k. 38P 30/2013-206 zo dňa 24.02.2014 nariadil znacleké dokazovanie a zároveň uložil rodičom maloletých detí, aby zložili preddavok na znalecké dokazovanie vo výške po XXX €. Proti tomuto uzneseniu podala odvolanie matka maloletých detí, v časti povinnosti zloženia preddavku na trovy znaleckého dokazovania XXX €. Následne súd prvého stupňa vydal napadnuté uznesenie. Otec proti uzneseniu súdu prvého stupňa č.k. 38P 30/2013-206 zo dňa 24.02.2014 neodvolal, v časti, v ktorej mu bola uložená povinnosť zaplatiť preddavok na znalecké dokazovanie sa stalo uznesenie právoplatné. Podľa § 218 ods. 1 písm. b/ O.s.p. odvolací súd odmietne odvolanie, ktoré bolo podané niekým, kto na odvolanie nie je oprávnený. Odvolací súd vzhľadom na vyššie uvedené skutočnosti odmietol odvolanie otca proti napadnutému uzneseniu, keď v danom prípade nebol na podanie takéhoto odvolania otec oprávnený. Povinnosť zložiť preddavok XXX € na znalecké dokazovanie, ktorá bola uložená otcovi rozhodnutím súdu prvého stupňa č.k. 38P 30/2013-206 zo dňa 24.02.2014 sa stala právoplatná a otec proti rozhodnutiu č.k. 38P 30/13-206 zo dňa 24.02.2014, kde mu bola uložená povinnosť zložiť preddavok XXX € odvolanie nepodal. Súd prvého stupňa rozhodoval o povinnosti matky zložiť preddavok na znalecké dokazovanie a o jej oslobodení od súdnych poplatkov, pričom vydal napadnuté rozhodnutie ( č.k. 38P 30/13-308 z 08.06.2014 ), proti ktorému otec maloletých detí nemal právo sa odvolať, keď sa rozhodovalo o povinnosti matky zložiť preddavok a jej oslobodení od súdnych poplatkov a o jeho povinnosti zložiť preddavok už bolo právoplatne rozhodnuté. Z uvedených dôvodov odvolací súd odmietol odvolanie otca podľa § 218 ods. 1 písm. b/ O.s..p.. Odvolací súd podľa § 222 ods. 3 O.s.p. opravil dátum napadnutého uznesenia, ktorý má byť správne 08.06.2014. Uznesenie č.k. 38P 30/2013-313 zo dňa 27.06.2014 na odvolacom súde prejednávané pod sp.zn. 11CoP 18/15: Súd prvého stupňa uznesením priznal znalcovi H.. I. T., znalečné a zaviazal otca nahradiť trovy štátu vo výške X.XXX, XX € na účet Okresného súdu Bratislava III v lehote 3 dní od právoplatnosti uznesenia. Súd prvého stupňa priznal odmenu v zmysle vyhl. MS SR č. 491/04 Z.z. o odmenách, náhradách, výdavkov a náhradách za stratu času pre znalcov a tlmočníkov a prekladateľov § 3, § 5, § 14 ods. 3 písm. a/, b/, a § 17 ods. 1 citovanej vyhlášky. Vec posúdil aj podľa § 141 ods. 2 a § 148 ods. 1 O.s.p.. Proti tomuto rozhodnutiu podal odvolanie otec maloletých detí, ktorého obsah je zhodný s obsahom odvolania proti rozhodnutiu o oslobodení matky maloletých detí od súdnych poplatkov ( č.k. 38P 30/13-308 zo dňa 08.06.2014 ). Žiadal rozhodnutie súdu prvého stupňa zrušiť a priznať mu oslobodenie od súdnych poplatkov a vrátiť už uhradený preddavok na znalecké dokazovanie. Odvolací súd preskúmal vec podľa § 212 ods. 1 O.s.p., prejednal vec v napadnutej časti podľa § 214 ods. 2 O.s.p., a dospel k záveru, že rozhodnutie súdu prvého stupňa je v napadnutej časti správne, odvolaniu otca maloletých detí nie je možné vyhovieť. Súd prvého stupňa správne vyplatil znalcovi odmenu za vypracovanie znaleckého posudku, ako aj správne zaviazal otca uhradiť trovy štátu podľa § 148 ods. 1 O.s.p. vo výške X.XXX,XX € na účet súdu prvého stupňa. Rozhodnutie, ktorým bola uložená otcovi povinnosť zložiť preddavok na znalecké dokazovanie nadobudlo právoplatnosť a v danom prípade súd prvého stupňa správne rozhodol ak zaviazal otca doplatiť zvyšok odmeny za vykonané znalecké dokazovanie. V danom prípade nebolo možné preskúmavať ani rozhodnutie, ktorým otec maloletých detí napadol, uznesenie súdu prvého stupňa, ktorým bolo matke priznané oslobodenie od súdnych poplatkov, keďže na podanie takéhoto odvolania otec nebol oprávnený ( č.k. 38P 30/13-308 z 08.06.2014 ). Doklady o svojich majetkových pomeroch otec nepredložil. Rozhodnutie súdu prvého stupňa v napadnutej časti správne, odvolací súd ho potvrdil podľa § 219 O.s.p.. Poučenie: Proti tomuto uzneseniu odvolanie nie je prípustné.

